केदार बाबू चान-चक्क हरान होई गे। दुखी होने, ऊरमा ने मरने, सोग मनाने, मतलब ए जे कुड़ी दे दोषी बरतारे करी हर चाली दा डूंगा दुख जरने दी हालत सिर्फ उन्दी गै, इयै उन्दी धारणा ही। पर दूआ पक्ख बी स्हैबन गै उदे बरतारे गी भलेआं निन्दने-योग आक्खिए, मूंहा पर झिड़किए, बड़े त्रिक्खे-महाना कन्ने रोइये जाई सकदा ऐ, इस गल्ला दी सम्भावना बी केदार बाबू सुखने च नेईं हे करी सकदे। सै किश पल हक्के-पक्के बने दे खड़ोते रौह्ने मगरा ओ बल्लें जनेही बेई गे ते फी सिरा पर हत्थ फेरदे होई आक्खन लगे-लैओ। ए दूआ प्रसाद ऐ।